《扶欢驿王衮居也梁承秀居今隆化县李光吉居今荣懿寨皆土豪犯法禁以取夷灭》
宋代·冯山

僭田收尽连蛮徼，旧版从来实汉民。草染华风能不瘴，山离污俗自无尘。

连城解丧吴王濞，钜积终刑石季伦。一代英豪犹不免，咄嗟三叛尔何人。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。